Grundejerforeningen Hesselbjerg af 9/9 1969




                        Rågeleje d. 30.sept.  2009.

Referat af bestyrelsesmøde afholdt hos Alice og Bent d. 18. september  2009.

Til stede var: Bente, Alice, Hanne, Verner, Hans, Bent og Steen. 
Mødet blev afholdt i henhold til den udsendte dagsorden af 9.september  2009
1.  Bemærkninger til sidste referat.

Der var ingen bemærkninger til referatet fra bestyrelsesmødet d.26.juni 2009.
2.  Ind – og udgående post.

Bent oplyste at foreningen havde været indkaldt til møde vedrørende vort 

lokale vandværks fremtid. Ny lovgivning bestemmer, at  kommunale vandværker

skal overgå til private forbrugerstyrede selskaber. Resultatet af disse ændringer er nært
forestående. Grundejerne vil blive orienteret så snart noget konkret foreligger.

Brev modtaget i forbindelse med en sag om skelforhold mellem naboer. Bent oplyste

at sagen var klaret i mindelighed mellem parterne.
Henvendelse fra Cityguide om optagelse i selskabets arkiv er blevet afvist.

Bent havde fra kommunen modtaget oplysning om landinspektøropmålinger omkring

mosen i forbindelse med udløb af renset spildevand til mosen fra to grunde. Se også pkt..9.

3.  Regnskab og budget.

Udgiften til jubilæumsfesten , der blev en stor succes  med  i alt 95 deltagere, beløb sig til ca.10.000, - kr., mod det afsatte budgetbeløb på 3000.- kr.

Det økonomiske aspekt vil blive drøftet på den kommende generalforsamling.

Se i øvrigt pkt.5.

Hans oplyste at der var enkelte kontingentrestancer, men han var optimist med hensyn

til at ”få alle med”.
Forholdet vedrørende vejbidrag fra lodsejere, der ikke er medlemmer af grundejerforeningen

er i udvikling. Der er pt. modtaget bidrag fra en af de pågældende grundejere.

Det aftaltes at Bent følger op på sagen i forhold til de øvrige lodsejere.
4.  Grundejerforbundet.

Hans oplyste at han deltager i det årlige repræsentantskabsmøde i Grundejerforbundet. d. 20. september.

Efter mange år som kasserer i forbundet havde han besluttet at udtræde af 
Forretningsudvalget på det kommende møde. 
            Side 2.

           Bent oplyste at han – på foreningens vegne – agtede at deltage i mødet. Dette førte til at han
           på mødet blev valgt ind i Grundejerforbundets Forretningsudvalg, hvilket formentlig vil vise
           sig at være godt for os i forbindelse med løsning af aktuelle og kommende problemer for vor
           forening og vort område. 
5.  Referat fra og evaluering af 40 års jubilæumsfesten d. 8. aug.

Som nævnt under pkt. 3., regnskabet, overskred vi budgettet for festen med ca. 7000,-kr

Men til gengæld fik vi en tilslutning som var helt formidabel. Vi blev i alt 95 glade deltagere, som – for manges vedkommende – fik deres førstegangs berøringer med den side af vort foreningsarbejde. Det er vi i bestyrelse og festudvalg meget glade for og stolte af.

Det er vort håb, at vi i fremtiden kan gentage arrangementet, dog med egenbetaling indtil næste jubilæum. 
Vi er i hvert fald klar til at gentage konceptet med kok, musik, telte mm.
At vi kunne holde en så stor fest for ca. 100, - kr. pr person, skyldtes især de mange ildsjæle
vi er beriget med i foreningen. Således klarede vi, uden udgift for foreningen, alt  

vedrørende telte, service, borde, stole, musik, fadølsanlæg, kagebagning.
At vi så oven i købet fik så flot et vejr, var jo ekstra dejligt.

En enkel malurt skal dog med: Overdommeren har indskærpet, at man i fremtiden er mere skarpe i bedømmelsen af de i øvrigt meget fornemme konkurrencedekorationer. Der var lidt rigeligt med ståltråd og prydhave i det frembragte. Men flotte var de. 

I forbindelse med jubilæumsfesten, udnævnte bestyrelsen Per Hagelund til Æresmedlem 

af grundejerforeningen. Som bevis modtog han et fornemt diplom og en stor tak for hans arbejde for foreningen. Heraf 20 år som en forbilledlig formand. 

6.  Indsats mod bjørneklo.

Vi har over sommeren – efter bedste evne – forsøgt at nedkæmpe bestanden af bjørneklo på vort område omkring mosen.

Desværre har Kommunen ikke helt styr på vor nabogrundejerforening omkring Tuemosen.

Bent har haft møde med Kommunens folk om sagen, men det har ikke – til dato – givet synligt resultat.

Ligeledes har Hans i grundejerforbundet forelagt vore trængsler, men bliver her fortalt, at alt er ok. Det hænger ligesom ikke rigtig sammen. Derfor vil foreningen nu henvende sig skriftligt til borgmesteren om sagen. Se også pkt. 7.

7.  Strandfodring.
Foreningen har fra Rågeleje og Udsholt strand Grundejerlav, samt fra Klitgårdens Grundejerforening, Vejby modtaget materiale angående den planlagte strandfodring af vore strande. Vi opfatter det som et oplæg til et samlet udspil overfor Kommunen i det videre forløb i sagen, og herunder de økonomiske konsekvenser for den enkelte lodsejer.
Bent orienterede om, at han ville forfatte et brev til borgmesteren om sagen, og samtidig gøre opmærksom på forholdene omkring bjørnekloen.

8.  Afløb fra vejbrønde.
Der er nu foretaget en generel oprensning af vore vejbrønde. To brønde på Maglehøjvej er helt lukkede på grund af trærødder, og kræver således særlige tiltag ( opgravninger mm ).

Side 3.

Samtidig er ledningsnettet blevet spulet, herunder især udløbene til åen, der afvander
Baune - Mosen.
Det er ikke hensigten at foretage yderligere før virkningen af rensning og spuling af ledningsnettet er konstateret. Det må derfor fortsat forudses, at der ved store regnskyld vil opstå midlertidige vandproblemer i de lave områder mod udløbene til åen.

Hvad angår de tilstoppede vejbrønde på Maglehøjvej, vil bestyrelsen snarest tage stilling til forholdet.

9.  Spildevand til Baune – Mosen.

Da det har vist sig, at Kommunen – tilsyneladende ved et uheld – har givet tilladelse til udledning af renset spildevand fra to ejendomme på Karl Andersensvej til Baune – Mosen, der jo er vor grundejerforenings ejendom, uden først at indhente foreningens accept af projektet, er der i øjeblikket en undersøgelse i gang omkring forholdet. Således er Naturklagenævnet pt. inddraget i sagen.

Når nyt foreligger, vil foreningen blive orienteret om sagen. Bent følger sagen tæt!

10.  Næste bestyrelsesmøde.

Næste – og årets sidste – bestyrelsesmøde blev fastsat til søndag d. 8. november.
Alice vender tilbage med tid og sted for mødets afholdelse.

11.  Eventuelt.

I forbindelse med indkaldelsen til sommerfesten blev lodsejerne opfordret til at oplyse

deres eventuelle mail- adresser. Dette benyttede mange sig af, og tak for det.

I næste revision af vor medlemsliste vil de nye oplysninger blive indføjet, og vor 

hjemmeside redaktør ( Hanne ) vil tilføje dem, i det omfang det er tilbudt af medlemmerne.

Hermed sluttede mødet, og bestyrelsen takker for den fornemme servering sponseret 

af Alice og Bent..

På bestyrelsens vegne.

Steen Folke Nielsen

Baune – Mosen 3

elsteen@os.dk
48717015.

